एलन मस्क की कंपनी ने 4.66 लाख EV बेची, चीन की BYD ने 3.52 लाख
टेस्ला इंक और BYD कंपनी ने दूसरी तिमाही में सेल्स रिकॉर्ड बनाया है। एलन मस्क की कंपनी टेस्ला ने दुनिया भर में 466,140 कारों की डिलीवरी की। चीन के कार ब्रांड BYD ने 700,244 पूरी तरह से इलेक्ट्रिक और प्लग-इन हाइब्रिड व्हीकल बेचे। Tesla and BYD Post Record Sales
एलन मस्क की कंपनी टेस्ला इंक और चीनी कंपनी BYD ने दूसरी तिमाही में सेल्स रिकॉर्ड बनाया है। टेस्ला ने दुनिया भर में 466,140 कारों की डिलीवरी की। BYD ने 700,244 पूरी तरह से इलेक्ट्रिक और प्लग-इन हाइब्रिड व्हीकल बेचे। इसमें से 3.52 लाख व्हीकल ऑल इलक्ट्रिक थे। यानी BYD ऑल इलेक्ट्रिक व्हीकल्स के मामले में टेस्ला से पीछे हैं।
टेस्ला की सेल्स में 83% की ग्रोथ हुई
एक साल पहले की तुलना में टेस्ला की सेल्स में 83% की ग्रोथ हुई है। पिछली तिमाही में मॉडल 3 और Y की बिक्री 96% थी। टेस्ला मॉडल एस और एक्स भी बनाती है। टेस्ला अमेरिका की टॉप EV मेकर है, लेकिन इसे दुनिया भर में नई लाइनअप वाली कंपनियों से टफ कॉम्पिटिशन मिल रहा है। टेस्ला की सबसे नई कार मॉडल मॉडल Y है जिसने साल 2020 में डेब्यू किया था।
BYD की इल्क्ट्रिक व्हीकल सेल्स 98% बढ़ी
शेन्जेन स्थित कंपनी BYD की फुली इलेक्ट्रिक व्हीकल्स की बिक्री एक साल पहले की तुलना में 98% बढ़ गई है। ये 1.80 लाख से लगभग दोगुनी होकर 352,163 यूनिट हो गई। इसने हाइब्रिड व्हीकल को मिलाकर इस साल की जून तिमाही में कुल 700,244 व्हीकल बेचे। एक साल पहले यानी 2022 की समान तिमाही में इसने 3.53 लाख व्हीकल बेचे थे।
टेस्ला का स्टॉक 6% तो BYD का 5% उछला
रिजल्ट के बाद अमेरिकी बाजारों की प्रीमार्केट ट्रेडिंग में टेस्ला का स्टॉक 6% से ज्यादा बढ़ गया, जबकि हांगकांग में BYD का स्टॉक 5% तक उछल गया। ईवी बैटरी सप्लायर कंटेम्परेरी एम्पेरेक्स टेक्नोलॉजी और एलजी एनर्जी सॉल्यूशन लिमिटेड के शेयर भी चढ़े।
टेस्ला: रिन्युएबल एनर्जी इंडस्ट्री की गेम-चेंजिंग कंपनी 
टेस्ला इंक अपनी इनोवेटिव टेक्नोलॉजी के साथ रिन्युएबल एनर्जी इंडस्ट्री में गेम-चेंजिंग कंपनी है। टेस्ला ने इलेक्ट्रिक व्हीकल्स से लेकर बैटरी टेक्नोलॉजी, सोलर एनर्जी और एनर्जी स्टोरेज जैसे कई प्रोडक्ट डेवलप किए हैं, जिन्होंने दुनिया को ज्यादा सस्टेनेबल फ्यूचर की ओर ले जाने में मदद की है। एलन मस्क ने साल 2003 में इसे स्थापित किया था। आज इस कंपनी का मार्केट कैप 62 लाख करोड़ रुपए हैं। मस्क टेस्ला कार को भारत में भी लॉन्च करने वाले हैं।
पहले केवल मोबाइल बैटरी बनाती थी BYD
BYD की स्थापना साल 1995 में वांग चुआनफु ने की थी। ये पहले केवल मोबाइल बैटरी बनाती थी फिर ऑटोमोबाइल सेक्टर में उतरी। यह दुनिया की उन चुनिंदा कंपनियों में शुमार है, जो अपनी गाड़ियों के लिए सीट, बैटरी से लेकर सेमीकंडक्टर तक सबकुछ बनाती हैं। BYD अभी अमेरिकी बाज़ार में कोई कार नहीं बेचती।